Държавен вестник, бр. 81, 2017 г., стр. 21

БРОЙ  81	
Д Ъ Р Ж А В Е Н  В Е С Т Н И К 	
СТР.  21  
Чл. 123. Условията и редът за приемане на 
деца и ученици, обучаващи се без заплащане 
за всяка учебна година, се публикуват на 
интернет страницата на детската градина и 
училището в срок до 15 август, а определеният 
им брой по чл. 122 – в срок до 15 септември.
Раздел IV
Условия и ред за преустановяване предоста-
вянето на средства на частните детски гра-
дини и училища, включени в системата на 
държавно финансиране, и за възстановяване 
на неизразходваните средства от държавния 
бюджет
Чл. 124. (1) Предоставянето на средства от 
държавния бюджет на частните детски градини 
и училища се преустановява със заповед на 
министъра на образованието и науката при:
1. прекратяване на участието на институ-
цията в системата на държавно финансиране;
2. установяване на нарушение на норматив-
ните актове, извършено от съответната ин-
ституция при осъществяване на дейността є;
3. ниски образователни резултати, опреде-
лени по методологията по чл. 284, ал. 4 ЗПУО. 
(2) В случаите по чл. 124, ал. 1, т. 1 държав-
ното финансиране се преустановява считано 
от началото на предстоящата учебна година.
Чл. 125. (1) Производството по издаването 
на заповедта за преустановяване на предос-
тавянето на средства от държавния бюджет 
в случаите по чл. 124, ал. 1, т. 2 започва по 
инициатива на началника на регионалното 
управление на образованието и/или на кме-
та на общината след извършена проверка на 
дейността на частната детска градина или 
училището и констатирано нарушение на 
нормативните актове.
(2) При проверката по ал. 1 се изясняват 
всички факти и обстоятелства от значение за 
случая и се съставя констативен протокол с 
препоръки, в изпълнение на които частната 
детска градина или училище изготвя план 
с мерки, и краен срок за отстраняване на 
констатираните нарушения, съгласуван от 
органа, разпоредил проверката. 
(3) В 10-дневен срок от приключването на 
проверката по ал. 1 органът, разпоредил про-
верката, представя на министъра на образова-
нието и науката мотивирано предложение за 
временно преустановяване на финансирането 
от държавния бюджет заедно с документите 
от извършената проверка.
(4) В двуседмичен срок министърът на 
образованието и науката се произнася по 
направеното предложение по ал. 3, за което 
писмено се уведомяват частната детска гра-
дина или училище, регионалното управление 
на образованието и общината. 
(5) До 7 дни след изтичането на опреде-
ления в плана по ал. 2 краен срок органът, 
извършил проверката, прави предложение до 
министъра на образованието и науката за въз-
становяване или за отказ за възстановяване на 
финансирането в зависимост от отстраняване 
на нарушенията.
(6) В двуседмичен срок министърът на 
образованието и науката се произнася със 
заповед по направеното предложение по ал. 5, 
за което писмено се уведомяват частната 
детска градина или училище, регионалното 
управление на образованието и общината.
Чл. 126. В случаите по чл. 124, ал. 1, т. 3 
министърът на образованието и науката издава 
заповед за преустановяване на предоставянето 
на средства от държавния бюджет след обя-
вяване на ниските образователни резултати 
за съответната институция, за което се уведо-
мяват частната детска градина или училище, 
регионалното управление на образованието 
и общината.
Чл. 127. (1) При преустановяване на пре-
доставянето на средства от държавния бюджет 
частната детска градина или училище може да 
събира средства от родителите за дейностите по 
възпитание и обучение на децата и учениците.
(2) Предвидените за частната детска градина 
или училище средства от държавния бюджет 
не са дължими за периода на временното 
преустановяване на държавното финансиране 
в случаите по чл. 124, ал. 1, т. 2 и 3.
Чл. 128. Актовете по чл. 125, ал. 1 и 6 и 
чл. 126 се публикуват на официалната интернет 
страница на Министерството на образованието 
и науката в 3-дневен срок от издаването им.
Чл. 129. Частните детски градини и учи-
лища, прекратили участието си в системата 
на държавното финансиране по чл. 124, ал. 1, 
т. 1, възстановяват в едномесечен срок от 
датата на прекратяването неизразходваните 
средства, получени от държавния бюджет за 
дейностите по възпитанието и обучението на 
децата и учениците, на общината, на чиято 
територия се намират.
Чл. 130. (1) При преустановяване на пре-
доставянето на средства от държавния бюджет 
на частната детска градина или училище на 
основание чл. 124, ал. 1, т. 1 общината може 
да използва възстановените средства за фи-
нансиране на дейностите по възпитание и 
обучение, когато:
1. детето или ученикът се премести в друга 
частна детска градина или училище, включено 
в системата на държавното финансиране на 
територията на същата община; 
2. в началото на учебната година е необхо-
димо да бъде финансиран по-големият брой 
на децата или учениците в частните детски 
градини и училища, включени в системата 
на държавното финансиране на територията 
на същата община.
(2) Средствата от държавния бюджет по 
ал. 1 се предоставят пропорционално на ме-
сеците, оставащи до края на текущата година.